## Odluka o općinskim porezima Općine Kravarsko

### NN 29/2002 (22.3.2002.), Odluka o općinskim porezima Općine Kravarsko

# OPĆINA KRAVARSKO

645

Na teme­lju članka 30. Zakona o financira­nju jedinica lokalne
samouprave i uprave (»Narodne novine« br. 117/93, 69/97, 33/00, 127/00 i 59/01)
i članka 26. Statuta Općine Kravarsko, (Glasnik Zagrebačke županije br. 19/01),
Općinsko vijeće Općine Kravarsko, na svojoj 8. sjednici održanoj 15. ožujka
2002. godine, donijelo je

## ODLUKU

### O OPĆINSKIM POREZIMA

I. OPĆA ODREDBA

Članak 1.

Ovom Odlukom utvrđuju se
vrste općinskih poreza, stope, visina i način obračuna i plaća­nje općinskih
poreza.

II. VRSTE POREZA

Članak 2.

U Općini Kravarsko uvode se sljedeće vrste poreza:

1. Prirez porezu na dohodak,

2. Porez na potroš­nju,

3. Porez na kuće za odmor,

4. Porez na korište­nje javnih površina,

5. Porez na tvrtku ili naziv.

Prirez porezu na dohodak

Članak 3.

Prirez porezu na dohodak
plaća se na porez na dohodak od nesamostalnog rada, porez na dohodak od
samostalne djelatnosti, porez na dohodak od imovine i imovinskih prava i porez
na dohodak od kapitala.

Članak 4.

Vrsta poreza na dohodak,
obračun, način i rokovi plaća­nja poreza za dohodak i oslobađa­nja plaća­nja
poreza na dohodak propisani su Zakonom o porezu na dohodak i primje­njuju se
pri utvrđiva­nju prireza porezu na dohodak.

Članak 5.

Obveznik prireza porezu na
dohodak je fizička osoba koja ostvaruje dohodak u Republici Hrvatskoj, a
obveznik je poreza na dohodak prema Zakonu o porezu na dohodak.

Osnovica prireza poreza na
dohodak je porez na dohodak.

Članak 6.

Prirez porezu na dohodak
plaća se po stopi od 5%.

Članak 7.

Podaci o obračunatom i
uplaćenom prirezu porezu na dohodak na plaće, mirovine i druge dohotke od
nesamostalnog rada unose se u karticu poreza na dohodak od nesamostalnog rada.

Članak 8.

Prirez porezu na dohodak od
nesamostalnog rada uplaćuje se u korist proračuna Općine Kravarsko.

Članak 9.

Prirez porezu na dohodak
utvrđuje se prema prebivalištu obveznika u slučajevima kada se rješe­nje
donosi.

Porez na potroš­nju

Članak 10.

Porez na potroš­nju
alkoholnih i bezalkoholnih pića i piva plaća se po stopi od 3%.

Članak 11.

Osnovica poreza na potroš­nju
iz članka 10. ove Odluke je prodajna cijena pića po kojoj se ono prodaje u
ugostite­ljskom objektu, bez poreza na dodanu vrijednost.

Članak 12.

Porez na potroš­nju
alkoholnih i bezalkoholnih pića i piva obveznik poreza obračunava i plaća u
rokovima i na način propisan Zakonom o porezu na dodanu vrijednost.

Porez na kuće za odmor

Članak 13.

Porez na kuće za odmor plaćaju
pravne i fizičke osobe koje su vlasnici kuća za odmor.

Kućom za odmor smatra se
svaka zgrada ili dio zgrade ili stan koji se koristi povremeno ili sezonski.

Kućom za odmor u smislu ove
odluke ne smatraju se gospodarstvene zgrade koje služe za smještaj po­ljoprivrednih
strojeva, oruđa i drugog pribora.

Porez na kuće za odmor ne
plaća se na kuće za odmor koje se ne mogu koristiti zbog starosti i trošnosti.

Članak 14.

Porez na kuće za odmor plaća
se 12,00 kuna po četvornom metru korisne površine. Pod korisnom površinom
smatra se neto površina kuće za odmor odnosno stana za odmor.

Članak 15.

Obveznici poreza na kuće za
odmor dužni su nadležnom poreznom tijelu dostaviti podatke o kućama za odmor
koji se odnose na mjesto gdje se nalaze kuće za odmor, te korisnu površinu.

Podatke iz stavke I. ovog
članka obveznici su dužni dostaviti do 31. ožujka godine za koju se utvrđuje
porez.

Porez na kuće za odmor plaća
se u roku od 15 dana od dana dostave rješe­nja o utvrđiva­nju poreza.

Porez na korište­nje javnih površina

Članak 16.

Porez na korište­nje javnih
površina plaćaju fizičke i pravne osobe koje koriste javne površine za postav­lja­nje
objekata i naprava privremenog karaktera.

Članak 17.

Rješe­nje za postav­lja­nje
objekata, uređaja ili naprava privremenog karaktera izdaje Upravni odjel Općine
Kravarsko.

Članak 18.

Porez na korište­nje javnih
površina utvrđuje se ovisno od vremena korište­nja javne površine u godiš­njem,
mjesečnom ili dnevnom iznosu po m˛ površine koja se koristi i to:

– u godiš­njem
iznosu       500, 00 kuna/m2

– u mjesečnom
iznosu     100,00
kuna/m2

– u dnevnom iznosu         20,00
kuna/m2.

Članak 19.

Porez na korište­nje javnih
površina iz članka 18.:

– pod 1. plaća se u roku 15
dana od primitka rješe­nja

– pod 2. plaća se u roku 10 dana
po isteku obračunskog razdob­lja

– pod 3. plaća se na licu
mjesta osobi koju za naplatu ovlasti Općinsko vijeće.

Porez na tvrtku ili naziv

Članak 20.

Porez na tvrtku ili naziv plaćaju pravne i fizičke osobe koje su
obveznici poreza na dobit ili poreza na dohodak i re­gistrirane su za obav­lja­nje
djelatnosti, u sljedećim iznosima:

– pravne osobe (klasifikacija
po Zakonu o računovodstvu)                                       700,00
kuna

– fizičke osobe koje obav­ljaju
djelatnost (prema Zakonu o obrtu)                            350,00 kuna

– pravne i fizičke osobe koje
imaju sjedište tvrtke izvan područja Općine Kravarsko, a poslovne jedinice u ­njihovom
sastavu se nalaze na području Općine Kravarsko, obveznici su plaća­nja poreza
na tvrtku ili naziv  za poslovnu
jedinicu u visini od                                                                                                                                                                                                                                                                                700,00
kuna.

Članak 21.

Pravne i fizičke osobe koje započi­nju obav­ljati djelatnost oslobađaju
se u prvoj godini rada 100% iznosa poreza na tvrtku ili naziv.

Članak 22.

Ako je na istom objektu istaknuto više tvrtki, odnosno naziva iste
pravne i fizičke osobe, plaća se samo jedan spomenuti iznos.

Članak 23.

Porez na tvrtku ili naziv plaća se u roku od 15 dana od dana dostave
rješe­nja kojim je porez na tvrtku ili naziv utvrđen.

Ako se tvrtka upiše u re­gistar tijekom godine plaća se razmjerni dio
poreza na tvrtku ili naziv.

Članak 24.

Obveznik poreza na tvrtku ili naziv dužan je tvrtku ili naziv, promjenu
imena tvrtke ili naziva i svaku drugu promjenu što utječe na visinu poreza
prijaviti nadležnom tijelu za utvrđiva­nje poreza u roku od 15 dana od upisa u
re­gistar, odnosno od nastale promjene.

III. PRIJELAZNE I ZAVRŠNE ODREDBE

Članak 25.

Utvrđiva­nje i naplatu općinskih poreza obav­lja Ministarstvo financija,
Porezna uprava, Područni ured Zagreb, Ispostava Velika Gorica.

Članak 26.

Danom stupa­nja na snagu ove Odluke prestaje važiti Odluka o općinskim
porezima (Glasnik Zagrebačke županije 13/99).

Članak 27.

Ova Odluka stupa na snagu danom objave u Glasniku Zagrebačke županije, a
primje­njuje se od 1. trav­nja 2002. godine.

Ova Odluka objavit će se u
»Narodnim novinama«.

Klasa: 410-01/02-01/02
Urbroj: 238-17-02-01
Kravarsko, 15. ožujka 2002.

Predsjednik
Općinskog vijeća
**Vlado Kolarec,** v. r.

Odluka, NN 29/2002-645